10. ΝΟΜΟΘΕΤ. ΔΙΑΤΑΓΜΑ υπ’ αριθ. 350 της 1/2 Αυγ. 1941 Περί παροχής τιμητικής συντάξεως παρά του Ταμείου Συντάξεων Μηχανικών και Εργοληπτών Δημοσίων Έργων εις τας οικογενείας των φονευθέντων εν πολέμω. Άρθρ.1.-Εις τους κατά το άρθρ. 2ον του από 20 Νοεμ./4 Δεκ. 1940 Δ/τος «περί εκτελέσεως του Α.Ν. 2326 του έτους 1940 περί Ταμείου Συντάξεων Μηχανικών και Εργοληπτών Δημοσίων Έργων» δικαιούχους συγγενείς μετόχου φονευθέντος κατά τον τελευταίον πόλεμον, ή θανόντος λόγω των κακουχιών του πολέμου τούτου, χορηγείται προς τη συντάξει τη απονεμομένη βάσει των διατάξεων   του προμνησθέντος ως άνω Δ/τος και του άρθρ. 2 του υπ’ αριθ. 231 Ν.Δ. του 1941 «περί τροποποιήσεως της κειμένης Νομοθεσίας περί Ταμείου Συντάξεων Μηχανικών και Εργοληπτών Δημοσίων Έργων» πρόσθετος μηνιαία τιμητική σύνταξις εκ δραχμών χιλίων πεντακοσίων κατανεμομένη εις τους δικαιούχους ως το άρθρ. 16 του εκτελεστικού Δ/τος του υπ’ αριθ. 2326 του έτους 1940 Α. Νόμου ορίζει. Βλ. και άρθρ. 1 Ν.Δ. 121/1946 (κατωτ. αρ. 16) ως και άρθρ. 3 Α.Ν. 440/1945 (κατωτ. αρ. 15). Άρθρ.2.-(Προσωρινής ισχύος). Εκυρώθη εξ υπαρχής διατηρηθέν εν ισχύϊ δια της υπ’ αριθ. 306 της 30/30 Μαΐου 1946 πράξεως του Υπουργικού Συμβουλίου. 